04/06/2020 | Administración LocalMunicipal
Vedra
Secretaría-Intervención
Anuncio Bases Programa Integración Laboral Concello de Vedra 2020

Anuncio bases que rexerán a convocatoria para a contratación laboral temporal de 2 oficiais de segunda xardineiros/as e 2 oficiais de segunda albaneis a xornada parcial (5 horas/día) durante 5 meses e 1 operario/a de servizos varios-axudante RSU a xornada completa durante 3 meses, mediante concurso-oposición, a través do Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes, anualidade 2020 (expediente 2020000012919). ANUNCIO Co obxecto de dar cumprimento ao disposto no artigo 205 nº 4 da Lei 2/2015 de 29 de abril, do Emprego Público de Galicia, en relación á súa vez co disposto na Base Terceira das aprobadas por decreto do Alcalde núm.223/2020 de data 26 de maio de 2020, a través da cal se aproban as bases que rexerán o procedemento de selección por concurso-oposición, para poder contratar a 2 oficiais de segunda xardineiros/as e 2 oficiais de segunda albaneis a xornada parcial (5 horas/día) durante 5 meses e 1 operario/a de servizos varios-axudante RSU a xornada completa durante 3 meses na modalidade de contrato por obra ou servizo, para execución dun programa de carácter temporal. As solicitudes/instancias e documentación complementaria para formar parte do proceso selectivo (Anexo I) presentaranse durante o prazo de sete días hábiles contados a partir do seguinte á publicación deste anuncio de convocatoria no Boletín Oficial da Provincia de A Coruña. Procédese a publicar ditas Bases, cuxo contido é o que deseguido se indica. BASES PARA A CONTRATACIÓN LABORAL TEMPORAL, DE 2 OFICIAIS DE SEGUNDA XARDINEIROS/AS, 2 OFICIAIS DE SEGUNDA ALBANEIS PARA CINCO MESES A TEMPO PARCIAL (5 HORAS/DÍA), E 1 OPERARIO/A SERVIZOS VARIOS-AXUDANTE RSU PARA TRES MESES A XORNADA COMPLETA, CORRESPONDENTES AO “PROGRAMA DE INTEGRACIÓN LABORAL DO CONCELLO DE VEDRA 2020” DA DEPUTACIÓN DA CORUÑA BASE PRIMEIRA.- OBXECTO DA CONVOCATORIA. Estas bases teñen por obxecto a contratación de persoal (2 oficiais de segunda xardineiros/as e 2 oficiais de segunda albaneis) a xornada parcial (5 horas/día) durante 5 meses e (1 operario/a de servizos varios-axudante RSU a xornada completa durante 3 meses, do programa denominado “Programa de Integración laboral concello de Vedra 2020”. Código de expediente 2020000012919, convocado e subvencionado pola Deputación Provincial de A Coruña a través do programa PEL-CONCELLOS (BOP núm.29 do 12 de febreiro de 2020). As tarefas a realizar, en cada caso, polo persoal seleccionado serán as seguintes: - Conservación e mantemento dos parques e xardíns, así como aquelas áreas e espazos verdes municipais que se estenden ao longo de todo o termo municipal. - Limpeza de infraestruturas viarias, tales como sinais, marquesiñas, indicadores,… (tarefas de limpeza e roza do perímetro). - Tarefas de apoio na recollida e tratamento de residuos. - Conservación e limpeza das beirarrúas e estradas do concello. - Repintado de sinalización horizontal (pasos de peóns, vaos, zonas de aparcamento para persoas con discapacidade, stops, cedas,…). - Acondicionamento e conservación de vías públicas (pavimentación e arranxo, colocación de lombos e bandas rugosas, construción de beirarrúas, rede de sumidoiros, tubaxe de pluviais, augas veciñais, de rego,…). - Pequenas obras de ampliación de saneamento e abastecemento. - Construción, conservación e mantemento de parques públicos. - Pequenas obras de acometida e mantemento de iluminación pública. - Atención de locais públicos. - Recollida de residuos sólidos urbanos (RSU). - Aqueles que se lle encomenden relacionados co seu posto. A xornada laboral é a tempo parcial para os albaneis e xardineiros (5 horas/día) e a tempo completo para o/a operario/a de servizos varios-axudante RSU e axustarase ás necesidades do servizo. BASE SEGUNDA.- CONDICIÓNS DOS/AS ASPIRANTES. a) Ser español ou nacional doutro Estado, estes últimos, de acordo co disposto no artigo 57 do EBEP. b) Idade: ter cumpridos dezaseis anos de idade e non exceder a idade máxima de xubilación forzosa. c) As persoas que se presenten ao posto de operario/a de servizos varios-axudante RSU, deberán estar en posesión do permiso de conducir de tipo C. d) Habilitación: non ter sido separado/a, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmo termos, o acceso ao emprego público. (Achegarase declaración xurada a cubrir polo aspirante (anexo III), que deberá presentar no momento da solicitude de participación no proceso selectivo). e) Estar en posesión da tarxeta de demandante de emprego como desempregado/a na oficina de emprego correspondente. f) Segundo o apartado 2.1 das bases de convocatoria do Programa de Integración Laboral (BOP núm.29 do 12 de febreiro de 2020) estipula que as persoas a contratar no programa deberán estar en situación de desemprego na data de inicio do proceso selectivo e atoparse nalgunha das seguintes situacións de exclusión laboral: - Mulleres, ao ter un diferencial de índice de paro rexistrado sensiblemente superior ao dos homes. - Maiores de 45 anos. - Parados/as de longa duración. Aos efectos deste programa terán esta consideración aquelas persoas que leven un mínimo de 2 anos como demandantes de emprego. - Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. - Persoas en situación de drogo dependencia. - Persoas que vivan nun fogar onde ninguén teña emprego. - Persoas con fogar monoparental. - Persoas con problemas para atopar emprego polo idioma ou cuestións socioculturais. - Persoas vítimas de violencia de xénero. - Persoas sen fogar. As persoas aspirantes presentarán unha declaración xurada (anexo II) indicando o colectivo ou colectivos aos que pertence e a documentación que acredite tal condición xunto coa solicitude de participación no proceso selectivo (Anexo I). BASE TERCEIRA.- REQUISITOS PARA A SELECCIÓN E DATAS PARA A REALIZACIÓN DAS PROBAS As solicitudes/instancias para formar parte do proceso selectivo (Anexo I) presentaranse preferentemente pola Sede Electrónica do concello de Vedra (sede. vedra. es), durante o prazo de sete días hábiles contados a partir do seguinte á publicación do anuncio de convocatoria no Boletín Oficial da Provincia de A Coruña. Igualmente, estas solicitudes tamén poderán presentarse no rexistro xeral do Concello, en horario de atención ao público (de 9:00 a 14:00 horas de luns a venres), ou por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (neste caso, as persoas aspirantes deberán comunicalo, enviando copia da instancia ao seguinte enderezo electrónico: correo@concellodevedra. com, durante o mesmo prazo que o de presentación de instancias). En caso contrario, quedarán excluídas do proceso selectivo. Na instancia farase constar que reúnen todos e cada un dos requisitos esixidos nestas bases, que coñecen e aceptan ditas bases, acompañándoa da seguinte documentación, en copia simple: - Fotocopia do DNI ou documento de identificación de persoa estranxeira. - Tarxeta de demandante de emprego. - Permiso de conducir tipo C (aquelas persoas que se presenten ao posto de operario/a de servizos varios-axudante RSU). - Declaración xurada de pertenza a algunha das situacións de exclusión social (Anexo II) e documentación acreditativa da dita pertenza: - Declaración xurada de cumprimento dos requisitos legais (Anexo III). - Declaración xurada acreditativa de non padecer enfermidade nin estar afectado por limitación física ou psíquica incompatible co desempeño das funcións correspondentes ao posto que se opta (Anexo IV). Datas para a realización das probas.- As persoas candidatas deberán presentarse na data, hora e lugar que publique o concello na páxina web municipal e taboleiro de anuncios, provistos do DNI. As persoas candidatas participarán nun proceso selectivo con realización de proba práctica e baremo da/s condición/s dos colectivos anteriormente enumerados. BASE CUARTA.- ADMISIÓN DAS PERSOAS ASPIRANTES Expirado o prazo de presentación de instancias, a Alcaldía ditará resolución declarando aprobada a lista provisional de persoas admitidas e excluídas, así como a composición da comisión seleccionadora. Nesta resolución, que se publicará na páxina web do concello e no taboleiro de anuncios, indicaranse as iniciais e o DNI codificado das persoas admitidas e excluídas, coas causas de exclusión, concedendo un prazo de tres días hábiles para a corrección da documentación precisa para participar no proceso. No caso de que non existan persoas excluídas, a lista de admitidos/as quedará aprobada definitivamente sen abrir o prazo de corrección de documentación. As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as. Esta resolución publicarase na páxina web do concello e no taboleiro de anuncios. BASE QUINTA.- COMISIÓN SELECCIONADORA. - A comisión seleccionadora será nomeada por Alcaldía e estará composto por 4 membros titulares e suplentes: un presidente/a, 2 vogais, e un secretario/a (con voz pero sen voto). De conformidade co establecido no artigo 60 da Lei 7/2007, de 12 de abril, reguladora do Estatuto Básico do Empregado Público, o tribunal cualificador das probas selectivas será nomeado por Resolución de Alcaldía, velando na súa composición polo cumprimento dos principios de imparcialidade e profesionalidade dos seus membros, tendo así mesmo na súa composición a paridade entre muller e home (na medida do posible), e sen que poidan formar parte dos mesmos, o persoal de elección ou designación política, os funcionarios interinos, nin o persoal laboral temporal ou eventual. A pertenza debe ser a título individual e persoal, sen que poidan facelo por conta ou representación de ninguén. O nomeamento dos membros da comisión seleccionadora farase por Resolución de Alcaldía, que se publicará no taboleiro de anuncios e páxina web do concello de Vedra. Para a válida constitución do comisión seleccionadora, a efectos da celebración de sesións, deliberacións e toma de acordos requirirase a presenza do presidente e do secretario ou de quen lles substitúan, e da metade, polo menos, dos seus membros titulares ou suplentes. As decisións adoptaranse por maioría de votos dos membros presentes, resolvendo en caso de empate, o voto de calidade do presidente da comisión seleccionadora. A comisión seleccionadora resolverá por maioría de votos dos seus membros presentes, todas as dúbidas e propostas que xurdan para a aplicación das normas contidas nestas bases e estará facultada para resolver as cuestións que poidan suscitarse durante a realización das probas, así como para adoptar as medidas necesarias que garantan a debida orde das mesmas en todo o non previsto nas Bases. Os seus acordos serán impugnables nos supostos e formas establecidas pola Lei 30/92, de 26 de novembro. O tribunal continuará constituído ata tanto se resolvan as reclamacións que se presenten ou as dúbidas que se poidan derivar do procedemento selectivo. Os membros da comisión seleccionadora deberán absterse de formar parte do mesmo cando concorran neles algunha das circunstancias previstas no artigo 28 da Lei 30/92, de 26 de novembro, de conformidade co art.13.4 do Real Decreto 364/95, de 10 de marzo. Así mesmo, as persoas aspirantes poderán recusarlles se concorrese algunha daquelas circunstancias. BASE QUINTA.- PROCESO DE SELECCIÓN. A Comisión seleccionadora realizará: PROBA PRÁCTICA: Máximo de 20 puntos Consistirá na realización dunha proba práctica relacionada coas funcións do posto a desenvolver en cada caso. A comisión seleccionadora puntuará este exercicio entre 0 e 15 puntos. Este exercicio terá carácter obrigatorio. A duración da proba práctica decidiraa a comisión seleccionadora, segundo cada unha das probas. BAREMACIÓN DAS SITUACIÓNS DE COLECTIVO ESPECÍFICO: Valorarase cada un deles a razón de 1 punto, sendo acumulativos. O máximo a acadar neste apartado será de 10 puntos. As persoas candidatas deberán acreditar documentalmente estas situacións. Para isto as persoas candidatas deberán acreditar documentalmente a situación do colectivo ou colectivos aos que pertenzan, mediante declaración xurada (Anexo II) e presentación da documentación xustificativa de pertenza a tal/tales colectivo/s, no momento de presentación da instancia de participación (Anexo I) no proceso selectivo. BASE SEXTA. DESENVOLVEMENTO DO PROCESO SELECTIVO. No caso de probas individuais, a orde de participación no proceso selectivo dos/as aspirantes iniciarase pola orde alfabética dos seus apelidos e nomes. Das sesións que celebre a comisión seleccionadora o/a secretario/a levantará acta, onde se farán constar as cualificacións das probas dos/as aspirantes e das que se produzan. Xunto coa acta, uniranse ao expediente as follas da documentación acreditativa da situación de colectivo específico. BASE SÉTIMA. SUPERACIÓN DO PROCESO SELECTIVO - Superarán o proceso selectivo aquelas persoas aspirantes que, ordenadas segundo a puntuación global acadada, lle corresponda un número de orde igual ou inferior ao número de prazas convocadas. - Para a obtención da puntuación global o tribunal sumará as puntuacións de ambas fases. - No caso de empate a orde establecerase atendendo sucesivamente aos seguintes criterios: a) Maior puntuación acadada no baremo do colectivo. b) Maior puntuación obtida na proba práctica. c) Acreditación de maior antigüidade como desempregado/a inscrito na Oficina Pública de Emprego. - En ningún caso a Comisión seleccionadora poderá declarar que teñen superado o proceso selectivo, e por tanto, aprobado maior número de aspirantes que o número de prazas convocadas. - A Comisión seleccionadora queda facultada para determinar o nivel mínimo esixido para a obtención das cualificacións de conformidade co sistema de valoración que acorde en cada exercicio. BASE OITAVA - LISTA DE APROBADOS E PROPOSTA DE CONTRATACIÓN Terminada a cualificación de todo o proceso, a comisión seleccionadora publicará no taboleiro de anuncios e na páxina web da corporación a relación de persoas aspirantes aprobadas pola orde de puntuación formulando proposta de contratación a favor das persoas aspirantes que figuren con maior puntuación, constituíndo o resto de persoas aspirantes aprobadas, lista de reserva. Dita lista de reserva será exclusivamente a efectos de cobertura de renuncias, de baixas, ou a non acreditación (documento orixinal ou copia cotexada) por parte das persoas candidatas nomeadas para o posto da condición de colectivo específico recollido na base segunda, en relación coa contratación vinculada ao procedemento obxecto destas bases, non outorgando aos integrantes da lista de reserva dereito algún en relación a outros procesos de contratación. Abrirase un prazo para a presentación das alegacións aos resultados acadados que se indicará cando se publique o listado da puntuación final. De non presentarse, elevarase a definitiva a lista que se publicará na páxina web do concello e no taboleiro de anuncios. Unha vez rematado o proceso de selección, a proposta do tribunal será elevada ao Alcalde para que formule a contratación das persoas que obteñan a mellor puntuación, en número que non supere a das prazas obxecto da convocatoria. Cando a comisión seleccionadora non poida efectuar proposta de nomeamento por non terse presentado os/as aspirantes, elevará proposta á Alcaldía de que se declare deserta. A formalización do contrato realizarase conforme ao previsto na lexislación vixente. BASE DÉCIMA. FORMALIZACIÓN DOS CONTRATOS. Para o previsto nestas bases será de aplicación a Lei 7/1985 de 2 de abril, así como cantas normas de igual ou superior rango sexan aplicables. A convocatoria, bases e actos administrativos derivados da mesma serán recorribles nos termos previstos na Lei 30/1992 e na Lei 29/1998. Sen prexuízo do carácter administrativo dos actos que integran o procedemento da selección, fiscalizados ante a xurisdición contencioso–administrativa, o réxime xurídico dos contratos será o da lexislación laboral, correspondendo aos xulgados do social o coñecemento das cuestións que se deriven do incumprimento dos mesmos. BASE UNDÉCIMA: INCIDENCIAS. A comisión seleccionadora queda autorizada para resolver as dúbidas que se presenten, e para adoptar os acordos necesarios para o bo funcionamento do proceso de selección, en todo o non previsto nestas bases, facendo constar na acta correspondente os acordos adoptados. Vedra, 26 de maio de 2020 O ALCALDE, Asdo. Carlos Martínez Carrillo ANEXO I.- MODELO DE INSTANCIA Solicitude para a participación na convocatoria pública para a selección de 2 OFICIAIS DE SEGUNDA XARDINEIROS/AS, 2 OFICIAIS DE SEGUNDA ALBANEIS PARA CINCO MESES A TEMPO PARCIAL (5 HORAS/DÍA), E 1 OPERARIO/A SERVIZOS VARIOS-AXUDANTE RSU PARA TRES MESES A XORNADA COMPLETA DO “PROGRAMA DE INTEGRACIÓN LABORAL DO CONCELLO DE VEDRA 2020” DA DEPUTACIÓN DA CORUÑA Don/Dona ….……………………………………………., con documento de identidade número ………. e domicilio a efectos de notificación en…………….…….………….…. CP……………. Localidade.…………….…………………………………. teléfono.……………. e correo electrónico. EXPOÑO: 1º.- Que desexo participar no proceso selectivo convocado polo Concello de Vedra, para cubrir o/os posto/s de:  2 OFICIAIS DE SEGUNDA XARDINEIROS/AS  2 OFICIAIS DE SEGUNDA ALBANEIS  1 OPERARIO/A SERVIZOS VARIOS-AXUDANTE RSU 2º.- Que reúno todos os requisitos esixidos nas bases da convocatoria, que declaro coñecer e aceptar. Polo exposto, SOLICITO: Que se teña por presentada esta solicitude e se admita para participar no concurso-oposición convocado para cubrir a citada praza. Lugar e data: Asdo.: SR. ALCALDE-PRESIDENTE DO CONCELLO DE VEDRA ANEXO II Declaración xurada do cumprimento dos requisitos legais para a participación na convocatoria pública para a selección de 2 OFICIAIS DE SEGUNDA XARDINEIROS/AS, 2 OFICIAIS DE SEGUNDA ALBANEIS PARA CINCO MESES A TEMPO PARCIAL (5 HORAS/DÍA), E 1 OPERARIO/A SERVIZOS VARIOS-AXUDANTE RSU PARA TRES MESES A XORNADA COMPLETA DO “PROGRAMA DE INTEGRACIÓN LABORAL DO CONCELLO DE VEDRA 2020” DA DEPUTACIÓN DA CORUÑA Don/a.……………………………………………………………………….……….……., con DNI………………… e domicilio en ………………………………….……. nacional de ….………………………, a efectos de poder participar no proceso selectivo de CONTRATACIÓN LABORAL DE 5 OPERARIOS/AS DE SERVIZOS DECLARO BAIXO A MIÑA RESPONSABILIDADE: 1.- Que pertenzo os seguintes colectivos (marcar unha “X” onde proceda): Recorde que estes datos deben ser certos e deberanse acreditar documentalmente no suposto de que saia como titular da praza.2.- Comprométome, no suposto de que saia como titular da praza ofertada, a acreditar debidamente, mediante documentos orixinais ou copias cotexadas, as situacións que indico neste escrito, no prazo indicado nas bases, que é de 2 días a contar dende o mesmo día da publicación da listaxe definitiva.3.- Que coñezo que no suposto de que saia como titular da praza, e non cumprir co requisito que establece o punto 2 desta declaración, o concello de Vedra non procederá á contratación, e procederase a nomear o suplente da listaxe definitiva pola orde de puntuación acadada. En Vedra, o …… de ………… de 2020 Sinatura:……………………………………………. ANEXO III Declaración xurada do cumprimento dos requisitos legais para a participación na convocatoria pública para a selección de 2 OFICIAIS DE SEGUNDA XARDINEIROS/AS, 2 OFICIAIS DE SEGUNDA ALBANEIS PARA CINCO MESES A TEMPO PARCIAL (5 HORAS/DIA), E 1 OPERARIO/A SERVIZOS VARIOS-AXUDANTE RSU PARA TRES MESES A XORNADA COMPLETA DO “PROGRAMA DE INTEGRACIÓN LABORAL DO CONCELLO DE VEDRA 2020” DA DEPUTACIÓN DA CORUÑA Don/a.………………………………………………………… con DNI.………………… e domicilio en ………………………………………., nacional de …….……………………., a efectos de poder participar no proceso selectivo de CONTRATACIÓN LABORAL DE 5 OPERARIOS/AS DE SERVIZOS MÍNIMOS MUNICIPAIS DECLARA BAIXO A SÚA RESPONSABILIDADE: - Non ter sido separado/a mediante expediente disciplinario do servizo de calquera das Administracións Públicas, e dos órganos constitucionais ou estatutarios das Comunidades Autónomas, nin se atopar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Así mesmo, a efectos do previsto no artigo 10 da Lei 53/1984, do 26 de decembro de Incompatibilidades do Persoal ao Servizo das Administracións Públicas e no artigo 13.1 do Real Decreto 598/1985, do 30 de abril, sobre incompatibilidades do persoal ao servizo da Administración do Estado, da Seguridade Social e dos Entes, Organismos e Empresas dependentes, DECLARA: - Que non desempeña ningún posto ou actividade no sector público delimitado polo artigo primeiro da Lei 53/1984, - Que non realiza actividade privada incompatible ou suxeita a recoñecemento de compatibilidade. En Vedra, o …… de ………… de 2020 Sinatura:……………………………………………. ANEXO IV.- MODELO DECLARACION XURADA Declaración xurada para a participación na convocatoria pública para a selección de 2 OFICIAIS DE SEGUNDA XARDINEIROS/AS, 2 OFICIAIS DE SEGUNDA ALBANEIS PARA CINCO MESES A TEMPO PARCIAL (5 HORAS/DÍA), E 1 OPERARIO/A SERVIZOS VARIOS-AXUDANTE RSU PARA TRES MESES A XORNADA COMPLETA DO “PROGRAMA DE INTEGRACIÓN LABORAL DO CONCELLO DE VEDRA 2020” DA DEPUTACIÓN DA CORUÑA Don/Dona ………………………….………………………………. con DNI nº ……………………., teléfono ……………………., e domicilio a efectos de notificación en ………………………………………………….…………………………………….…………. DECLARO BAIXO XURAMENTO Que non padezo enfermidade, nin estou afectado/a por limitación física ou psíquica que impidan o desempeño das funcións propias do posto de traballo para as que me inscribo no concello de Vedra. Vedra, ……… de ……………. de 2020 Asdo. …………………………